alexandrainst/scandi-wiki huggingface dataset:
Donavan Brazier

Donavan Brazier (født 15. april 1997) er en amerikansk friidrettsutøver som konkurrerer i sprintløp og mellomdistanseløp. Han har fire nasjonale titler på 600 og 800 meter, og var med å vinne gull på 2 × 2 × 400 meter stafett under Stafett-VM i friidrett 2019.

Idrettskarriere

Sesongen 2016 
Brazier debuterte på collegenivå i januar 2016, og satte ny juniorrekord i USA på 800 meter innendørs, med tiden 1:45,93. Tiden var også U20-NACAC-rekord (Nord-Amerika, Sentral-Amerika og Karibia). Han stod over NCAA-mesterskapet innendørs på grunn av en ryggskade. Han vant 800 meter under SEC-mesterskapet innendørs 2016 (Southeastern Conference), med tiden 1:46,08, og utendørs fikk han bronse på 800 meter og 4 x 400 meter stafett under SEC-mesterskapet i friidrett, og han vant 800 meter under NCAA-mesterskapet i friidrett med tiden 1:45,33, som var ny juniorrekord i USA, ny nordamerikansk rekord (NACAC) og ny NCAA-rekord. Han ble profesjonell utøver etter NCAA-mesterskapet, og signerte avtale med NIKE. Under USA-mesterskapet i friidrett 2016 ble han slått ut i forsøksheatet på 800 meter.

Sesongen 2017 
Innendørs vant Brazier 600 meter under New Balance Indoor Grand Prix i Boston, og han kom på sjetteplass på denne distansen under USA-mesterskapet i friidrett innendørs 2017. Han vant 800 meter under USA-mesterskapet i friidrett 2017, og vant med det sin første nasjonale seniortittel i USA. Han ble dermed tatt ut til VM i friidrett 2017, der han ble slått ut i semifinalen på 800 meter, med 12. beste tid.

Sesongen 2018 
Han åpnet 2018 med ny personlig rekord på 400 meter, på 46,91 sekunder. Han kom på andreplass på 800 meter under Millrose Games innendørs, og vant 800 meter under New Balance Indoor Grand Prix. I februar vant han 800 meter under USA-mesterskapet i friidrett innendørs 2018, med 1:45,10. Dermed ble han kvalifisert til VM i friidrett innendørs 2018, men ble der diskvalifisert i forsøksheatet på 800 meter for å trå utenfor sin bane. Han konkurrerte ikke utendørs i 2018, på grunn av en skade i akillessenen.

2019 
Brazier konkurrerte igjen etter skaden i innendørssesongen 2019, og han vant 800 meter under New Balance Indoor Grand Prix og kom på andreplass under Millrose Games med ny USA-rekord på 1:44,41. I USA-mesterskapet i friidrett innendørs 2019 vant han 600 meter med ny personlig rekord på 1:13,77. Denne tiden var den raskeste tiden noen sinne på 600 meter innendørs, men er ikke verdensrekord fordi 600 meter ikke er en offisiell øvelse.

I mai deltok han i Stafett-VM i friidrett 2019, der han løp 2 x 2 x 400 meter stafett sammen med Ce'Aira Brown, og vant denne øvelsen. Den 28. juli vant han 800 meter under USA-mesterskapet i friidrett 2019.

Referanser

Eksterne lenker 
 

Sprintere fra USA
Mellomdistanseløpere fra USA
USA-mestere i friidrett
Deltakere for USA under VM i friidrett 2017
Fødsler i 1997
Personer fra Grand Rapids
Deltakere for USA under VM i friidrett innendørs 2022
Deltakere for USA under VM i friidrett 2022
Norgesmesterskapet i boksing 1991

Norgesmesterskapet i boksing 1991 ble arrangert 1.-3. mars i Oslo.

Kongepokalen ble vunnet av Ole Klemetsen.

Medaljevinnere

Kilder 
 Arvid Eriksen (red.) Sportsboken 1991/92, s. 242-43. VG. ISBN 82-90773-05-6.

Norgesmesterskapet i boksing
Boksing
Sportsarrangementer i Oslo
Boksing i 1991
Ariana Ince

Ariana Ince (født 14. mars 1989 i San Antonio i Texas) er en USA-amerikansk friidrettsutøver som konkurrerer i spydkast. Han ble USA-mester i spydkast i 2019, og har også gull fra NACAC-mesterskapet i friidrett 2018.

Hun drev tidligere med mangekamp, og har personlig rekord i sjukamp på 4713 poeng, som hun greide under Shirley Crowe Combined Events Classic i mars 2011.

Idrettskarriere 
Ince deltok i USA-mesterskapet i friidrett 2012, og kom der på 12-plass i spydkast. Hun fikk sølv i spydkast under USA-mesterskapet i friidrett 2013, bak Brittany Borman, og satte der ny personlig rekord med 56,66 meter. Hun kom på niendeplass under USA-mesterskapet i friidrett 2014, og femteplass i 2015. Hun satte personlig rekord i spydkast da hun vant Mt. SAC Relays 2015 i april, med 59,84 meter. 

Under USA-mesterskapet i friidrett 2016 kastet hun beskjedne 51,42 meter i finalen, og endte på åttendeplass. Hun kastet over 60 meter for første gang i 2017, da hun kastet 60,61 meter under IMG Academy Throws Challenge i Bradenton. Hun kom på andreplass under USA-mesterskapet i friidrett 2017, bak Kara Winger, og ble dermed tatt ut til å delta i VM i friidrett 2017. I VM kastet hun 54,52 meter i kvalifiseringen, som var 28. beste resultat, og nådde dermed ikke finalerunden der de 12 beste deltok. 

I 2018 fikk hun bronse i USA-mesterskapet i friidrett, og hun deltok i NACAC-mesterskapet i friidrett 2018 i Canada (det nordamerikanske, sentralamerikanske og karibiske mesterskapet i friidrett), der hun vant spydkast foran Bethany Drake fra USA og Coralys Ortiz fra Puerto Rico. Den 25. juni 2019 vant hun sin første nasjonale tittel som senior i USA, da hun vant spydkast under USA-mesterskapet i friidrett 2019.

Referanser

Eksterne lenker 
 
  Profil hos Rice University

Personer fra San Antonio
Spydkastere fra USA
Mangekjempere fra USA
USA-mestere i friidrett
Deltakere for USA under VM i friidrett 2017
Deltakere for USA under VM i friidrett 2019
Deltakere for USA under Sommer-OL 2020
Friidrettsutøvere under Sommer-OL 2020
Deltakere for USA under VM i friidrett 2022
Dekkoperasjon

Dekkoperasjon eller coverup er tiltak for å hindre at noe blir kjent eller avslørt. Det kan være skjulte aktiviteter iverksatt for å påvirke politiske, økonomiske eller militære forhold i et annet land. Den definerende karakteristikken til dekkoperasjoner er at sponsors/utøvers identitet og innblanding skal være skjult i den forstand at det verken er åpenbart eller anerkjennes offentlig. Troverdig benektelse er en kritisk del av dekkoperasjoner.

Dekkoperasjoner blir ofte assosiert med USA og Central Intelligence Agency (CIA) spesielt, og selve begrepet dekkoperasjon er mest kjent som «covert action» som er et distinktivt amerikansk begrep. Selv om mange andre land også benytter seg av dekkoperasjoner er ofte terminologien forskjellige. For eksempel, under Sovjetunionen var det kjent som «aktive tiltak» mens i Storbritannia har det blitt kalt alt fra «spesialoperasjoner» (special operations) og «spesialpolititiltak» (special police action) til «forstyrrende/disruptive tiltak» (disruptive action).

Dekkoperasjoner, som spionasje, eksisterte lenge før etterretning ble en formell og organisert virksomhet. Det var først med etableringen av nasjonale etterretningstjenester på 1900-tallet at dekkoperasjoner ble en formalisert og institusjonalisert del av lands etterretningsvirksomhet.

Referanser 

Konspirasjoner
Sensur
Norgesmesterskapet i boksing 1990

Norgesmesterskapet i boksing 1990 ble arrangert 2.-4. mars i Haugesund.

Kongepokalen ble vunnet av Ole Klemetsen.

Medaljevinnere

Kilder 
 Arvid Eriksen (red.) Sportsboken 1990/91, s. 253. VG. ISBN 82-90773-04-8.
 Egil Røyving (2000): Klar... boks! Erindringer om norsk boksing gjennom et århundre, s. 393. Oslo: Norges Bokseforbund.
 

Norgesmesterskapet i boksing
Boksing
Sportsarrangementer i Rogaland
Sport i Haugesund
Boksing i 1990
Thore Baardsen Pedersen

Thore Baardsen Pedersen (født 11. august 1996) er en norsk fotballspiller som spiller for FK Haugesund. 

Han har tidligere spilt for Sportsklubben Vard Haugesund.

Referanser

Eksterne lenker 
 

Norske fotballspillere
Fotballspillere for SK Haugar‎
Fotballspillere for SK Vard Haugesund
Fotballspillere for FK Haugesund
Personer fra Haugesund kommune
Unternehmen Tannenberg

Unternehmen Tannenberg var en tysk operasjon i 1939/40 med det mål å svekke motstandsviljen og -evnen i den polske befolkning ved å myrde deres ledere og potensielle ledere.

Planlegging
Tysk etterretning samarbeidet med den tyske befolkningen i de polske områdene (såkalte Volksdeutsche). Operasjonen ble forberedt ved kartlegging av mer enn 61 000 polske aktivister, intelligentsia, skuespillere, prester, kunstnere og reserveoffiserer. Unternehmen Tannenberg - oppkalt etter slaget ved Tannenberg der Den tyske orden ble beseiret av polsk-litauiske styrker i 1410 - ble utført etter ordre fra Adolf Hitler.

Gjennomføring
Allerede i august 1939 ble 2 000 polakker arrestert og skutt i Tyskland. Den 1. september 1939, ved invasjonen av Polen, ble den andre fasen påbegynt, da etter hvert 20 000 polakker ble myrdet i 760 massehenrettelser, der blant andre Gerhard Flesch deltok. Den paramilitære 82 000 mann sterke tyske organisasjonen Volksdeutscher Selbstschutz (= «Folketysk selvbeskyttelse») spilte en viktig rolle da operasjonen ble iverksatt. Operasjonen kom virkelig i sving månedene etter krigsutbruddet den 1. september 1939, og de kartlagte man fikk tak i, ble internert eller skutt. Konsentrasjonsleiren Stutthof øst for Danzig ble tatt i bruk i bruk i denne forbindelse.

Se også

 Aktion AB
 Intelligenzaktion Pommern

Referanser

Litteratur

Eksterne lenker 
"The German New Order in Poland"

Operasjoner under andre verdenskrig
Polen under andre verdenskrig
Invasjonen av Polen
Selbstschutz
Norgesmesterskapet i boksing 1989

Norgesmesterskapet i boksing 1989 ble arrangert 3.-5. mars på Høyenhall skole i Oslo.

Kongepokalen ble vunnet av Ole Klemetsen. Forbundspokalen ble vunnet av Trond Berntsen. Beste klubb ble Bergen Sparta.

Medaljevinnere

Kilder 
 Arvid Eriksen (red.) Sportsboken 1989/90, s. 256. VG. ISBN 82-90773-02-1.
 Egil Røyving (2000): Klar... boks! Erindringer om norsk boksing gjennom et århundre, s. 393. Oslo: Norges Bokseforbund.
 
 «Supertungt jubileumsgull», Aftenposten Aften 6. mars 1989, s. 16.
 «NM-gull til Thomassen», Adresseavisen 6. mars 1989, s. 17
 «NM-sølv til Ole V. Myhren», Grimstad Adressetidende 9. mars 1989, s. 12.

Norgesmesterskapet i boksing
Boksing
Sportsarrangementer i Oslo
Boksing i 1989
Górka Klasztorna

Górka Klasztorna er en landby i Storpolens voivodskap i vestre Polen. Górka Klasztorna er et betydelig valfartssted og pilegrimer kommer til det mirakuløse bilde Vår Frue av Górka for å be.

I oktober 1939 innrettet Volksdeutscher Selbstschutz en provisorisk konsentrasjonsleir i klosterbygningen i Górka Klasztorna.

Eksterne lenker 
 

 
Katolske valfartsmål
Byer i det storpolske voivodskap
Konsentrasjonsleirer i Nazi-Tyskland
Selbstschutz
Remco Evenepoel

Remco Evenepoel (født 25. januar 2000) er en belgisk profesjonell landeveissyklist som representerer Quick Step-Alpha Vinyl.

Under VM i landeveissykling 2018 vant han VM-gull i både fellesstart- og temporitt for junior.

I 2019-sesongen vant han først Belgia rundt i juni og senere Clásica de San Sebastián i august som den yngste vinner av et World Tour-ritt.

Under EM i landeveissykling 2019 vant han EM-gull i temporitt for senior og i VM vant han sølv i temporittet.

I 2022 vant han Vuelta a España sammenlagt og ble to uker senere verdensmester.

Meritter 

2018
VM-gull i fellesstart for junior under Sykkel-VM
VM-gull i temporitt for junior under Sykkel-VM
2019
2. etappe + sammenlagt, Belgia rundt
Clásica de San Sebastián
Gull i temporitt for senior under Sykkel-EM
Sølv i temporitt for senior under Sykkel-VM
2020
3. etappe (ITT) + sammenlagt, Vuelta a San Juan Internacional
2. og 5. etappe (ITT) + sammenlagt, Volta ao Algarve em Bicicleta
3. etappe + sammenlagt, Vuelta a Burgos
4. etappe + sammenlagt, Polen rundt
2021
2. etappe (ITT) + sammenlagt, Belgia rundt
3. + 5. etappe (ITT) + sammenlagt, Danmark rundt
Druivenkoers Overijse
Brussels Cycling Classic
2022
1. etappe, Volta a la Comunitat Valenciana
4. etappe (ITT) + sammenlagt, Volta ao Algarve em Bicicleta
Liège–Bastogne–Liège
1., 3. og 5. etappe + sammenlagt, Tour of Norway
8. etappe (ITT), Sveits rundt
Clásica de San Sebastián
Sammenlagt + 10. (ITT) og 18. etappe, Vuelta a España
 Verdensmester i landeveisritt

Referanser

Eksterne lenker 
 
 

Belgiske syklister
Europamestere i sykling
Deltakere for Belgia under Sommer-OL 2020
Syklister under Sommer-OL 2020
Vuelta a España-vinnere
Verdensmestre i landeveisritt
Fritz Katzmann

Fritz Katzmann, egentlig Friedrich Katzmann (født 6. mai 1906 i Langendreer, død 19. september 1957 i Darmstadt) var en tysk SS-general (Gruppenführer) tilknyttet Waffen-SS og Ordnungspolizei. Han spilte en betydelig rolle under jødeutryddelsene i det tyskokkuperte Polen.

Katzmann levde etter krigen under falsk identitet frem til sin død.

Liv og virke

Bakgrunn
Fritz Katzmann var sønn av en gruvearbeider, tok folkeskolen og fullførte deretter utdannelse til tømrer Han ble medlem av SA fra tidlig desember 1927 til tidlig juli 1930. Etter dette ble han mer og mer aktivt med i den nasjonalsosialistiske bevegelse.

Andre verdenskrig 
Den 1. september 1939 angrep Tyskland Polen og Katzmann anførte Selbstschutz-enheter som utførte massedrap i Breslau  og Katowice.

Den 26.oktober ble Generalguvernementet innrettet; det var den del av Polen som ikke ble innlemmet verken i Det tyske rike eller i Sovjetunionen som hadde rykket inn fra øst. Fra 30. november 1939 til juli 1941 var Katzmann SS- og polisjef i distriktet Radom i Generalguvernementet. Katzmann hadde som oppgave å tilse at distriktets jøder enten ble henrettet eller innesperret i ghettoer i påvente av deportasjon østover. 

I juli 1941 ble han utnevnt til SS- og politisjef i distriktet Galizien med sete i Lemberg. Sammen med Hauptsturmführer Hans Krüger var Katzmann blant annet ansvarlig for massakrene i Nadwórna og Stanislawow. Den 12. oktober 1941, den blodige søndagen, ble minst 10 000 jøder drept i Stanislawow.

Fritz Katzmann lot innrette en rekke leirer for tvangsarbeid i østre Galizien, blant andre Janovska ved Lemberg, Drohobytsj-Boryslav og ved Durchgangsstraße IV, et enormt veiprosjekt fra Berlin til Kaukasus.

I juli 1944 ble han generalmajor i Waffen-SS og fikk i oppdrag i å avvikle ved fangelikvidering konsentrasjonsleiren Stutthof og alle dens underleirer, før den sovjetiske fremrykning trengte frem dit. Gassing med Zyklon B begynte allerede i juni. Frem tid det tidspunkt var fangene fra Stutthof blitt betraktet sp, vesentlige fot den tyske rustningsindustri ved at de var med på produksjonen på Focke-Wulf-anlegg med flydeler. Stutthof hadde 105 underleirer, noen så langt unna som Thorn (Toruń) og Elbing (Elbląg).

Etter krigen 
Katzmann tilbragte krigsslutt på øya Fehmarn, skaffet seg falske identitetsdokumenter og levde under navnet «Bruno Albrecht». Han fikk under de kommende årene hjelp og støtte av organisasjonen HIAG, som bestod av tidligere Waffen-SS-medlemmer. Det var meningen at Katzmann skulle flykte til Argentina tidlig på 1950-tallet, men det hele måtte innstilles fordi han ble syk. I 1955 arbeidet Katzmann ved ett treforedlingsselskap i Wächtersbach i Hessen. To år etter døde han på Alice-Hospital i Darmstadt.

Se også
 Katzmannrapporten

Referanser

Litteratur
 
 
 
 

Personer i Selbstschutz
Personer fra Bochum
SS-generaler
Waffen-SS-personell
SA-personell
Tyskere fra andre verdenskrig
Personer tilknyttet det tredje rike
Medvirkende til Holocaust
Deltakere i De lange knivers natt
Polen under andre verdenskrig
Ukrainas historie
Medlemmer av NSDAP (innmeldt 1925–1932)
Jacques-Auguste de Thou

Jacques-Auguste de Thou eller latinisert Thuanus (født 8. oktober 1553 i Paris, død 7. mai 1617 i samme by) var en fransk humanist, jurist, embetsmann og diplomat.

Liv
Han var sønn av embetsmannen Christophe de Thou (1508–1582), og nevø av biskopen av Chartres Nicolas de Thou. Etter teologiske studier fulgte han som ung mann diplomaten Paul de Foix på en lang reise til Italia, og fikk deretter et prebende. Men snart forlot han den geistlige embetsbanen, skaffet seg et embete som jurist, og giftet seg. I 1588 ble han utnevnt til statsråd og kom dermed til å delta i den franske politikken i de følgende årene. Han utførte også en reise som diplomat til Tyskland og Italia. I 1598 deltok han i utarbeidelsen av det berømte Nantes-ediktet. Etter Henrik IVs død var han ikke lenger like ansett ved det franske hoffet. Han ble forbigått ved utnevnelsen til førstepresident ved parlamentet (domstolen) i Paris, og trakk seg etter hvert tilbake fra statstjensten.

Verk
De Thou skrev et stort historieverk på latin, Historiae sui temporis, som beskriver Europas historie fra 1543 til 1607, og var tenkt som en fortsettelse av Paolo Giovios (Jovius) historieverk. Verket ble satt på Index librorum prohibitorum i 1609. Det ble senere oversatt til fransk. I 1620 utkom de Thous erindringer eller Vita, som trolig bare delvis er skrevet av ham selv.

Referanser

Litteratur
 «THOU (Jacques-Augste de)», i Bibliographie universelle, ancienne et moderne, bind 19. Bruxelles, 1843–47
 Eduard Fueter: Geschichte der neueren Historiographie. München og Berlin: R. Oldenbourg, 1911

Franske historikere
Norgesmesterskapet i boksing 1988

Norgesmesterskapet i boksing 1988 ble arrangert 11.-13. mars i Haukelandshallen i Bergen.

Kongepokalen ble vunnet av Arve Breidal. Forbundspokalen ble vunnet av Jarle Ness. Beste klubb ble Sentrum Bokseklubb.

Medaljevinnere

Kilder 
 Jan Hedenstad, Arvid Eriksen (red.) Sportsboken 1988/89, s. 260. VG. ISBN 82-90773-01-3.
 

Norgesmesterskapet i boksing
Boksing
Sportsarrangementer i Hordaland
Sport i Bergen
Boksing i 1988
Norgesmesterskapet i boksing 1987

Norgesmesterskapet i boksing 1987 ble arrangert 14.-15. mars i Tønsberg.

Kongepokalen ble vunnet av Terje Sveen. Forbundspokalen ble vunnet av Geir Hitland.

Medaljevinnere

Kilder 
 Jan Hedenstad, Arvid Eriksen (red.) Sportsboken 1987/88, s. 271. VG. ISBN 82-90773-00-5.
 

Norgesmesterskapet i boksing
Boksing
Sportsarrangementer i Vestfold
Sport i Tønsberg
Boksing i 1987
Cinderella

Cinderella er det engelske navnet på Askepott og kan vise til:

 Askepott, europeisk folkeeventyr 
 Askepott (film), amerikansk animert langfilm fra 1950 (originaltittel: Cinderella)
 Cinderella (band), amerikansk heavy metal-band
Cinderella, et norskprodusert forbrenningstoalett
P6 Rock

P6 Rock er en norsk DAB+-radiokanal. Den blir drevet av P4. P6 Rock spesialiserer seg på musikksjangeren rock, eksempelvis musikk av band som Def Leppard, Thin Lizzy, Raga Rockers, Iron Maiden, Pink Floyd, Guns N' Roses, Red Hot Chili Peppers, Jokke & Valentinerne og AC/DC.

Kanalen var en av P4-gruppens nye DAB-kanaler i 2014; de tre øvrige var P8 Pop, P9 Retro og P10 Country.

Programledere

Per 2020 

 Daniel Rosenquist
Silje Stang
 Espen Hoff
André Jerman
 Kjetil Hugin
 Ole Morten Føreland
 Øyvind Knutsen

Tidligere 
 Petter Lavern 
Jan Norman 
Anniken Wathne Olsen

 Nils Johan Halvorsen
Stian Berg

Sendeskjema pr. 2022

Mandag til fredag 
06.00 - 09.00 God Morgen med Hilde Og Hugin (Hilde Skovdahl og Kjetil Hugin)
09.00 - 11.00 P6 rocker arbeidsdagen med Espen Hoff
 11.00 - 14.00 P6 rocker arbeidsdagen med Silje Stang
14.00 - 17.00 P6 rocker ettermiddagen med André Jerman
 17.00 - 00.00 P6 Rock
00.00 - 07.00 P6 Rock Non Stop (lørdager til 08.00)

Lørdag 
 08.00 - 11.00 Høydepunkter fra God Morgen med Hilde Og Hugin (Hilde Skovdahl og Kjetil Hugin)
 11.00 - 12.00 P6 Rock
12.00 - 15.00 P6 Rock helg med Espen Hoff
15.00 - 00.00 P6 Rock
 00.00 - 08.00 P6 Rock Non Stop

Søndag 
 08.00 - 12.00 P6 Rock
12.00 - 15.00 P6 Rock helg med Espen Hoff
 15.00 - 00.00 P6 Rock 
00.00 - 07.00 P6 Rock Non Stop

Referanser

Eksterne lenker 
 

Norske radiokanaler
P4-gruppen
Rock
Jacob Gulliksen Styrmoe

Jakob Gulliksen Styrmoe (født 1823, død 1886) var ordfører i Skoger kommune, nå en del av Drammen,  i periodene 1862-1865 og 1870-1873. Han grunnla også Styrmoes bryggeri i Danvik i Drammen i 1877.

Jakob Gulliksen Styrmoe vokste opp på Styrmo gård, langs Numedalslågen, i Lardal i Vestfold.

Jakob Gulliksen Styrmoe omtales som en foregangsmann innen jordbrukets og husdyravlens område, hans fjøsbedrift var kjent langt utenfor herredets grenser. Gulliksen Styrmoe var tre ganger suppleant til Stortinget.

Referanser

Ordførere i Drammen
Pål Aukrust

Pål Aukrust (født 1950) er professor ved Institutt for indremedisinsk forskning ved Universitetet i Oslo og overlege ved Seksjon for klinisk immunologi og infeksjonsmedisin ved Oslo universitetssykehus, Rikshospitalet. Han er medlem av Det Norske Videnskaps-Akademi.

Aukrust har bygd opp og ledet fire aktive forskningsgrupper ved instituttet, knyttet til inflammatoriske og immunologiske mekanismer ved kardiovaskulær sykdom og immunsvikt. Både nasjonalt og internasjonalt har Pål Aukrust vært sentral i en rekke fremskritt, og han står som innovatør bak fem patentfamilier. Forskningen kommer i tillegg til en betydelig klinisk innsats.

Heder 
Scherings seniorpris for 2007 for hans mangeårige og imponerende forskningsarbeid i krysningfeltet mellom infeksjonsmedisin og immunologi. 
Universitetet i Oslos forskningspris for 2013 for hans banebrytende innsats i forskningen på infeksjons- og betennelsesmekanismer, knyttet blant annet til hiv og sykdommer i hjerte- og karsystemet.
Excellent Researcher Award for 2016 for hans forskningsinnsats innen flere fagfelt, blant annet betennelser og immunologiske mekanismer.

Publikasjoner

Kilder 
Schering-seniorprisen
Forskningsprisen 2013 til Pål Aukrust
Priser til fremragende forskere

Eksterne lenker 
 

Professorer ved Universitetet i Oslo
Norske leger
Norske forskere
Sibirlønn

Sibirlønn (Acer tataricum subsp. ginnala) er en underart av tatarlønn fra Øst-Asia. Den regnes av og til som en egen art, Acer ginnala.

Den er som regel en 3–5 m høy, løvfellende busk, men kan bli et 10 m høyt tre. Barken er mørkegrå og glatt, men hos eldre trær får barken vertikale furer. Bladene er 6–10 cm lange, 4–6 cm brede og har 3 eller 5 lapper. Bladranden er grovt tannet, og midtlappen er mye lengre enn de andre. Om våren er bladene lyst gule, og høstfargen er mørk karmosinrød. Underarten kan skilles fra tatarlønn i snever betydning (subsp. tataricum) på at bladlappene er dypere innskåret og at bladene er mørkegrønne.

Trærne har tvekjønnede og rene hannblomster på samme plante (andromonøci). Blomstringen skjer i mai–juni. Blomsterstanden er opprett, 6 cm lang og glatt. Blomstene er gulgrønne og har 5 begerblad, 5 kronblad og 8 pollenbærere. Fruktknuten er håret og griffelen glatt. Fruktene er glatte, 2,5–3 cm lange samaraer som sitter parvis nesten parallelt. De er modne i september–oktober.

Underarten er utbredt i Nord-Kina, Japan, Korea, Mongolia og Russlands fjerne østen. 

Sibirlønn er den lønnesorten som tåler kalde vintre best. Den plantes som prydbusk i nordlige deler av Europa og Nord-Amerika. I Norge kan underarten dyrkes til Troms. Den er hardfør til herdighetssone 6 i innlandet, men bare herdighetssone 5 ved kysten.

Galleri

Litteratur

Eksterne lenker 
 

Lønneslekten
Gunnar Norebø

Gunnar Mendelin-Norebø (født 28. januar 1976) er en norsk fotballspiller.

Da Norges Fotballforbund i 1992 offentliggjorde et talentutviklingsprosjekt som skulle sørge for at det norske landslaget ville kvalifisere seg for VM i 1998, var Norebø listet opp som en av de 51 spillerne det skulle satses på.

I 1998 spilte han tre kamper fra start og fem kamper som innbytter på lån for finske VPS, som endte 1998-sesongen på andre plass i Veikkausliiga.

Karriereoversikt

Referanser

Eksterne lenker 
 Profil hos Brann
 

Norske fotballspillere
Fotballspillere for SK Brann
Fotballspillere for Åsane Fotball
Fotballspillere for Lørenskog IF
Personer fra Austrheim kommune
Fødsler i 1976
Fossvannet

Fossvannet (nordsamisk: Borsejávri, historisk også Bårsejavri) er en innsjø i Lebesby kommune i Troms og Finnmark. Den er regulert som inntaksmagasin for Mårøyfjord kraftverk.

Referanser 

Innsjøer i Lebesby
Reservoarer i Troms og Finnmark
Fosselvvassdraget